All' epoca da primma guera mondiale o capitale da Soçietæ o passiä in man italianne. In seguito - anche se a no saiä municipalizzä - a restiä unna Societæ pe asioin, ma a partecipasion comunale. A municipalizzasion completa a l' ea mä vista dao regime fascista, che o ghe vedeiva unna forma de socialismo. In t'o mazzo do 1935 o Comüne o cedde all' UITE l' Azienda Autonoma Autobus, attiva zà da quarche anno. L' anno 1938 o vedde a primma linea de filobus, fra a Foxe e Ciassa Manin. Malgraddo i gravi danni patï in t'a successiva guera, a UITE a riescie a garantï o servisio. O 26 arvï 1945 o generale Almond (92a divixion Bufalo da 5a Armä americanna) o l' arriva a Nervi e o tröva i tranvai che çircolen. O dopoguera o vedde aumentä l' impegno in t'a Soçietæ do comüne de Zena, che in t'o 1949 o l' ha in man ciü do 90% de asioin. In t'i anni çinquanta e linee tranviarie inisien a vegnï smantellæ, salvando quelle de forsa pe Pontedeximo, Votri, Prou e Nervi che rexistian finna ao decennio suççessivo. O 27 dixembre 1966 a 4 ôe du mattin çircola in sce a linea 12 da-a Foxe a Prou l' ürtimo tranvai zeneize, quande a UITE a l' ea zà stæta sostituia dall' Azienda Municipalizzata Trasporti.

A so nommina in patria e a l'estero a fu sempre ciu esteisa: molti fun i so allevi, grande fu pe lê a veniaçion do pubbrico muxicâ, notiscime fun e so œuvie. O mæximo inno naçionâ aostriaco o fu træto da un di so quartetti. In realtæ, a muxica de Haydn a rispondeiva in pin a-i idiæ de equilibbrio e de graçia de l'arte clascica setteçentesca: a l'ea una muxica de seña composteçça, senscibile a-i aççenti popolæ e a quelli de corte, profondamente colta e pù semplixe e naturâ inte l'apparença.

Nomme offiçiâ: Co-operative Republic of Guyana, paize de l'America do Sud, a so capitâ a l'è Georgetown, indipendente da o Regno Unïo da o 1966.

A nascette a Zena da Zorzo Çentrion do rammo di Becchignoin e da Lelia Spiñoa, maiâ a Gaspao de Giacomo Grimado di segnoî Braxelli, da-o quæ a l'ebbe doe figge, Lelia e Izabella, a l'arestò viddoa into 1607 e da alloa a se dedicò alacremente a i œuvie de caitæ.

A reaçion de l'aotentico israelito a no se fa aspétâ e a se concretizza inte 'na profescion solenne de fe' in Gexo, Figgio de Dê e re d’Israele. De repicco Gexo o diâ ""Percose t'ho dîto che t'ho visto sotta o figo, ti ti creddi?. Ti vediæ de cose maggiô de queste"". Trei giorni doppo, durante o pranço de noççe, a Cana, Natanælo o saiâ testimonnio do primmo miaco de Gexo pe o premuozo intervento de Maia, a moæ.

Fu a grande aotoritæ de Brahe che da un læto a ritardò l'affermaçion do scistema copernican e da l'âtro a favoì l'abbandon do scistema tolemaico. A negaçion de realtæ de sfee crestalliñe a l'ebbe un valô rivoluçionaio, esattamente quanto a teoria ""eliocentrica"" (""eliostatica"" saiæ ciu esatto) de Copernico.

Roian ( Françeise Royan, Santongeise Roeyan ) a l' unn-a çittæ do sûd da Fransa, in region Poitou-Charentes e departamento de Charente-Maritime, con 'na popolasión de 18 388 (2014).